b'\n_START_ARTICLE_\nComis\n_START_PARAGRAPH_\nComis ali comisul je bil naslov guvernerja v srednjeve\xc5\xa1kih romunskih kne\xc5\xbeevinah._NEWLINE_Po opisu v Descrierea Moldovei avtorja Dimitrija Cantemirja je bil comisul cel mare (veliki comis) ali mai marele grajdurilor (glavni konju\xc5\xa1nik) nadzornik vseh dr\xc5\xbeavnih konju\xc5\xa1nic in njihovih uslu\xc5\xbebencev, konjske opreme in kolarskih delavnic. Bil je eden od najvi\xc5\xa1jih bojarjev v vladi (divanu), ki je zase pobiral takse od vseh mlinov in vsaka tri leta od vsakega mlina dobil osebno darilo._NEWLINE_Comisul al doilea (namestnik) je bil zadol\xc5\xbeen za nadzor vladarjeve konju\xc5\xa1nice in pregled njegovega sedla preden je vladar zajahal konja._NEWLINE_Comisul al treilea (drugi namestnik) je imel enake zadol\xc5\xbeitve kot prvi namestnik.'